او ایچمه لی لردن بیری کی بازارین بو
اؤلوشگه میش چاغلاریندا اؤز ده یه رین
و ساغلیغین ساخلاییبدیر « دوغ » دیر.
البته بیر زامان استانداردسیز دوغلار تؤره
ندی آمما ایندی چوخ دوغلار ساغ و
بهداشتی دیر.
دوغ ، ایرانین سالیم ایچمه لی لریندندیر کی اونون ایشلنمه سی ، ایستی چاغلاردا تاپیشیریلیبدیر.
بو ایچمه لی باشقا ایچمه لی لره باخمایاراق، بیر یاشدان یوخاری اوشاقلار اوچون چوخ فایدالی دیر و ائلییه بیله ر پروتئین، ویتامین د و ب، کلسیوم و بیرده بدنین نیازی اولان سویون یئتیرسین.
دوغون طبیعتی سویوق اولدوغونونا گؤره ، ایستی وورماغین ، یورقونلوغون و سوسوزلوغون قاباغین آلماقدا یاردیمدیر و قاتیق کیمی گوارش اوچون چوخ فایدالی اولا بیله ر . بو ایچمه لی نین یئمه ک ده یه ری دورو اولدوغونا گؤره قاتیق دان آزدیر و قاتیغین یئرین وئرمه ز .
بو ایچمه لی ایستی هاوادادا خاراب اولماییر اونا گؤره هئچ ساخلامالی مواد وورماق لازیم دئییل. و اونون ایچمه گی بیرکس لره کی لاکتوز اوچون داواملاری یوخدور ، فایدالی دیر.
البته صنعتی دوغ اشکال سیز دئییل، بو ایچمه لی نین ایچین دوز ایله دولدورورلار و فیشاری یوخاری اولانلار اوچون ، اوره ک ناخوشلوغو اولانلار اوچون و بؤیره ک ناخوشلوغو اولانلار اوچون چوخ زیان دیر. آنجاق بئله بیر ایچمه لی دن گؤز یوممایین و اؤز ائویزده قاتیق دان جورله ییب و دوزون آز وورماقیله اوندان فایدالانین.
معمولاً بعضی کس لر بو ایچمه لی تورش و گازلی اولماق اوچون اونو ایستی یئرده ساخلاییب ، قیژقیردیرلار . بئله ساخلاماق دا سلامتلیک اوچون موشگول یاراتماز.
بو ایچمه لی ده طبیعی حالدا باکتری لر واردیر کی اونلار تورش دادی و گازی دوغ دا یارادیرلار.
دوغون معمولی هاوادا قالماسی اونون تورش مزه و گازلی اولماغینا سبب اولار. آمما بونودا بیلمه ک لازیمدیر کی بئلنچی ساخلاماقدا پروتئین آییران آنزیملار گوجلنسه دوغ کیفسه نه ر و دادی رنگی دَییشیله ر آنجاق واختیندان تئز خاراب اولار. پس یاخشیدیر کی یخچالدا ساخلانیلسین. اگر دوغون ایچینه صنعتی یئرده یئنی گاز وورولسا اونون زیانی باشقا گازلی ایچمه لی لر کیمی دیر.
چوخ چاغلار دوغو دادلی ائتمه ک اوچون نعناع، یارپیز، کهلیک اوتی، قیزیل گول اوغونتوسو و بعضی عراقلار آرتیرارلار و بونلار معده نین شیره سی نین چوخالماغی و هضم اوچون فایدا دیر و دوغ دان یارانان کؤپو آرادان آپارار.
دوغون باشقا ده یه رلی خاصیتلری بونلاردان عبارتدیر:
– اغیزین ایچین سه رینله ده ر .
– قانین بدنده و داماردا یاخشی دولانماغینا یاردیمدیر.
– گوارش یوللاری نین میکروبون اؤلدوره ر .
– ائشقیراغی آرادان آپارار.
– ایستی دن یارانان اسهال اوچون فایدادیر.
– قارا جییه رین یاخشی ایشله مه گی اوچون فایدادیر.
– کهلیک اوتو قاتیلمیش دوغ اوره ک و
معده اوچــــون
فایــــدا و گوج وئره ندیر و
ایــــــستی دن تؤره نن باش
آغــــریلارین آرادان آپارار.
میکروب اؤلدوره ن و قارینیــــن
قوردون آرادان آپاراندیر. خلط گتیره ندیر و روماتیسم اوچون فایدادیر. کهلیک اوتو قاتیلمیش دوغون باشقا خاصیتلری ، نعناع دوغونا اوخشاردیر.
– قیزیل گول قاریشمیش دوغ عطیرلی اولور . اوره ک، کبد ، اعصاب و گوارش اوچون فایدالی دیر و آغیزین پیس قوخوسون آرادان آپارار.
***
تاپیشیرما:
– دوغ ایچمه ک ایستی فصل لرده یئمه ک ایله بیرگه فایدالی دیر.
– حددن آرتیق دوغ ایچمه ک بدنی اؤز حالیندان چیخاردار . پس اندازه نی ایچمه کده ساخلایین!
– دوغو بهداشتی بسته لرده آلین و تاریخینه گؤز قویون. گونو کئچمیش دوغو ایچمه یین و آدسیز سانسیز و آچیق دوغ آلماقدان اوزاق اولون!
قایناق: اینترنت/دکتر سلام
چئویره ن: الف. عظیمی بیلوردی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab pes_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab